**Pkp.**

**Eelnõu nr.**

*lihthäälteenamus*

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  9. mai 2017 nr  |
|  |
|  |
| Hiiekivi tee kinnistu tasuta otsustuskorras võõrandamise taotlemine Viimsi vallale |  |
|  |
|  |
| Keskkonnaministeeriumi valitsemisel olevat Hiiekivi tee kinnisasja (kinnistusraamatu registriosa number 12299602, katastritunnus 89001:001:0854, pindala 5737 m2, sihtotstarve transpordimaa) on vajalik otsustuskorras tasuta võõrandada Viimsi vallale riigivaraseaduse § 33 lõike 1 punkti 1 alusel seadusest tulenevate ülesannete täitmiseks. Hiiekivi tee kinnisasi on Viimsi vallale vajalik kohaliku omavalitsuse ülesannete täitmiseks, üldplaneeringus ja detailplaneeringus kavandatu elluviimiseks ja maa avaliku kasutamise tagamiseks. Munitsipaalomandisse taotletav kinnisasi tagab elamukvartali elukeskkonna väärtuse säilitamise ning tagab elamukvartali avaliku kasutamise. Viimsi Vallavalitsus on seisukohal, et nimetatud eesmärk ei ole saavutatav kinnisvara kasutamiseks andmisega või võõrandamisega avaliku enampakkumise või valikpakkumise teel.Hiiekivi tee kinnisasi jääb Viimsi Vallavolikogu 17.09.2013 otsusega nr 62 kehtestatud ,,Metsakasti küla, Muuga tee, Nahka 2 ja Raudtee III vaheline ala (osaline)“ detailplaneeringu alale. Detailplaneeringu kohaselt moodustatakse Loosivälja katastriüksusest kaks krunti: 100% ärimaa sihtotstarbega krunt (detailplaneeringus pos 12) ja 100% transpordimaa sihtotstarbega krunt (pos 13b). Kuna kinnisasjale kavandatud tee ühendab omavahel Viimsi vallale kuuluvaid Loosivälja teed ja Katkuniidu teed, siis on Viimsi vallal otstarbekas taotleda ka Loosivälja kinnisasjast detailplaneeringuga moodustatud transpordimaa sihtotstarbega krunt Hiiekivi tee munitsipaalomandisse.Kehtiva Viimsi valla Äigrumäe küla, Laiaküla ja osaliselt Metsakasti küla üldplaneeringu alusel on planeeringuala maakasutuse juhtfunktsiooniks väikeelamumaa ja perspektiivne väikeelamumaa.Vastavalt riigivaraseaduse § 33 lg 1 punktile 1 võib riigivara tasuta võõrandada, kui vara on vajalik kohaliku omavalitsuse üksusele tema seadusest tulenevate ülesannete täitmiseks.Riigivaraseaduse § 37 lõige 2 punkt 1 sätestab, et üksnes Vabariigi Valitsuse nõusolekul võib otsustada kinnisasja võõrandamise otsustuskorras.Hiiekivi tee kinnistu (kinnistu registriosa number 12299602, katastritunnus 89001:001:0854, pindala 5737 m2, sihtotstarve 100% transpordimaa) on käesoleval hetkel Eesti Vabariigi omandis Keskkonnaministeeriumi valitsemisel ja Maa-ameti haldusalas.Riigivara võõrandamisel kohalikule omavalitsusele lähtutakse põhimõttest, et riigivara valitsejale riigivõimu teostamiseks või muul avalikul eesmärgil mittevajalik vara võõrandatakse kohalikule omavalitsusele tasuta, kui see on viimasele vajalik avalike ülesannete täitmiseks. Kohaliku omavalitsuse korralduse seaduse § 6 lõike 1, riigivaraseaduse § 29 lõike 1 punkti 2, § 33 lõike 1 punkti 1, § 37 lõike 2 punkti 1 alusel ning arvestades Viimsi Vallavalitsuse ettepanekut, Viimsi Vallavolikogu |
|  |
| o t s u s t a b: |

1. Taotleda tasuta otsustuskorras Viimsi valla omandisse Eesti Vabariigi omandis ning Keskkonnaministeeriumi valitsemisel olev kinnisasi, aadressiga Viimsi vald Metsakasti küla Hiiekivi tee (kinnistu registriosa number 12299602, katastritunnus 89001:001:0854, pindala 5737 m2, sihtotstarve 100% transpordimaa) Viimsi vallale tema seadusest tulenevate ülesannete täitmiseks vajaliku maana.
2. Otsus jõustub teatavakstegemisest.
3. Otsust on võimalik vaidlustada Tallinna Halduskohtus (Pärnu mnt 7, Tallinn 15082) või esitada vaie Viimsi Vallavolikogule 30 päeva jooksul arvates korralduse teatavakstegemisest.

|  |
| --- |
|  |
|  |
|  |
|  |
|  |
|

|  |  |
| --- | --- |
| Toomas Tõniste |  |
| Vallavolikogu esimees |  |

 |

Eelnõu esitaja: Viimsi Vallavalitsus

Eelnõu koostaja: Eve Leesment, maakorralduse spetsialist

Kooskõlastanud:

|  |  |  |
| --- | --- | --- |
| Margus Kruusmägi | Erik Vest | Kristi Tomingas |
| abivallavanem | keskkonna- ja planeerimisameti juhataja | vallasekretär |

**Seletuskiri**

Viimsi Vallavolikogu otsuse eelnõu

“*Hiiekivi tee kinnistu tasuta otsustuskorras võõrandamise taotlemine Viimsi vallale*”

Antud otsusega taotletakse tasuta otsustuskorras Viimsi valla omandisse Eesti Vabariigi omandis ning Keskkonnaministeeriumi valitsemisel olev kinnisasi, aadressiga Viimsi vald Metsakasti küla Hiiekivi tee.

Viimsi Vallavalitsus vajab Hiiekivi tee kinnisasja munitsipaalomandisse kohaliku omavalitsuse ülesannete täitmiseks, üldplaneeringus ja detailplaneeringus kavandatu elluviimiseks ja maa avaliku kasutamise tagamiseks.

Viimsi valla omandisse taotletakse maaüksus Hiiekivi tee sihtotstarbega 100% transpordimaa.

Margus Kruusmägi

abivallavanem